"Barselona" jamoasi turkiyalik yarim himoyachi Arda Turon bilan shartnoma imzolangani haqida rasman e’lon qildi. Jamoa rasmiy saytida ma’lum qilinishicha, ushbu futbolchi bilan 5 yillik shartnoma tuzildi. Eslatib o‘tamiz, 6 iyul kuni Arda Turon "Atletiko" jamoasidan 34 mln yevro evaziga xarid qilingani haqida xabar berilgandi. Kataloniyaliklar "Atletiko"ga yana 7 mln yevroni bonus sifatida berishi mumkinligi aytilgan. Qayd etish joizki, FIFA tomonidan "Barselona"ga qo‘llangan taqiqqa ko‘ra, Turon 2016 yilning yanvarigacha jamoa safida o‘yinlarda ishtirok eta olmaydi.